Komission asetus (EY) N:o 710/2004, annettu 16 päivänä huhtikuuta 2004, asetuksesta (EY) N:o 780/2003 poikkeamisesta CN-koodiin 0202 kuuluvaa jäädytettyä naudanlihaa ja CN-koodiin 02062991 kuuluvia tuotteita koskevan osatariffikiintiön osalta



Virallinen lehti nro L 111 , 17/04/2004 s. 0023 - 0023



Komission asetus (EY) N:o 710/2004, annettu 16 päivänä huhtikuuta 2004, asetuksesta (EY) N:o 780/2003 poikkeamisesta CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan osatariffikiintiön osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 32 artiklan 1 kohdan ensimmäisen alakohdan, sekä katsoo seuraavaa: (1) Komission asetuksessa (EY) N:o 780/2003(2) avataan jäädytetyn naudanlihan 34450 tonnin osatariffikiintiö II, jonka järjestysnumero on 09.4003, ja säädetään sen hallinnoinnista 1 päivän heinäkuuta 2003 ja 30 päivän kesäkuuta 2004 välisellä kaudella, joka jaetaan kahteen puolivuotiskauteen. (2) Jotta Tsekkiin, Viroon, Kyprokseen, Latviaan, Liettuaan, Unkariin, Maltaan, Puolaan, Sloveniaan ja Slovakiaan sijoittautuneisiin toimijoihin voitaisiin soveltaa osakiintiötä II 1 päivästä toukokuuta 2004, 1 päivän tammikuuta ja 30 päivän kesäkuuta 2004 välisellä osakiintiöjaksolla käytettävissä olevat määrät jaettiin kahteen erään ajan mukaan suhteellisesti komission asetuksen (EY) N:o 2341/2003(3) mukaisesti. Kyseisen asetuksen mukaan todistushakemuksia voidaan jättää 5 päivän ja 8 päivän tammikuuta 2004 ja 3 päivän ja 7 päivän toukokuuta 2004 välisellä ajalla. (3) Toista erää vastaava jakso kestää ainoastaan kaksi kuukautta. Kyseisellä jaksolla käytettävissä olevat määrät ovat myös melko pieniä. Jotta kyseisten lihavalmisteiden tuontitodistukset osakiintiössä II kyseisellä jaksolla käytettäisiin mahdollisimman hyvin, on aiheellista poiketa asetuksen (EY) N:o 780/2003 14 artiklan 7 kohdan ensimmäisen alakohdan säännöksistä ja sallia, että kaikki tuontitodistusten haltijat voivat laskea ilman määrällistä rajoitusta vapaaseen liikkeeseen lihaa, joka oli aiemmin varastoitu yhteisön tullivalvonnassa olevaan varastoon. (4) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä asetuksen (EY) N:o 780/2003 14 artiklan 7 kohdan ensimmäisessä alakohdassa säädetään, asetuksen (EY) N:o 2341/2003 mukaisesti 1 päivän toukokuuta 2004 jälkeen myönnettyjen tuontitodistusten haltijat voivat ilman määrällistä rajoitusta laskea vapaaseen liikkeeseen lihaa, joka oli aiemmin varastoitu yhteisön tullivalvonnassa olevaan varastoon. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä toukokuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä huhtikuuta 2004. Komission puolesta Franz Fischler Komission jäsen (1) EYVL L 160, 26.6.1999, s. 21. Asetus sellaisena kuin se on viimeksi muutettuna asetuksella (EY) N:o 1782/2003 (EUVL L 270, 21.10.2003, s. 1). (2) EUVL L 114, 8.5.2003, s. 8. (3) EUVL L 346, 31.12.2003, s. 33. Asetus sellaisena kuin se on muutettuna asetuksella (EY) N:o 385/2004 (EUVL L 64, 2.3.2004, s. 24).